जानल मानल भोजपुरी फिल्म निर्देशक बाली अबले जतना फिलिम दिहले बाड़न सगरी सुपर डुपर हिट रहल बाड़ी सँ आ एकनी के भोजपुरी सिनेमा में मील के पत्थर जइसन मानल जाला. ‘दरोगा बाबू आई लव यू’, ‘देहाती बाबू’, ‘कहां जईबा राजा नजरिया लड़ाईके’, ‘रंगीला बाबू’ आ ‘चाचा भतीजा’ जइसन हिट फिलिम दे चुकल बाली के नइकी फिलिम हवे ‘मर्द तांगेवाला’.
मर्द तांगेवाला में पहिला बेर संजय पाण्डेय आ बाली एक साथे :धूमधाम से भइल ‘मर्द तांगेवाला’ के मुहूर्त
पूर्वा प्रोडक्शन के भोजपुरी फिलिम ‘मर्द तांगेवाला’ के मुहूर्त पिछला दिने मुंबई के श्रीकृष्णा स्टूडियो में धूमधाम से करावल गइल. एकर निर्माता हउवें सूर्या आ निर्देशक बाड़े जानल मानल निर्देशक बाली, जे सिनेमा भोजपुरी के एक से बढ़के एक सुपर डुपर हिट फिलिम दिहले बाड़न. एह फिलिमन में ‘दरोगा बाबू आई लव यू’, ‘देहाती बाबू’, ‘धरती पुत्र’, ‘कहां जइबऽ राजा नजरिया लड़ाई के’, ‘चाचा भतीजा’, ‘घायल योद्धा’ अउर ‘मुन्नीबाई नौटंकीवाली’ जइसन सुपर डुपर हिट फिल्म शामिल बाड़ी सँ. हालांकि मर्द तांगेवाला फिल्म से लमहर अरसा बाद बाली बतौर निर्देशक वापस आइल बाड़न.
‘मर्द तांगेवाला’ के मुहूर्त का अवसर पर गायिका इन्दू सोनाली के आवाज़ में गीतकार संगीतकार श्याम देहाती गीत रिकार्ड करवले. एह मौका पर फिल्म के नायक विराज भट्ट आ सिनेमा भोजपुरी के नम्बर वन खलनायक संजय पांडे समेत फिल्म के पूरा टीम मौजूद रहल. निर्माता सूर्या पत्रकारन से बतियावत कहले कि ई फिल्म लीक से हटि के बनावल जात बा आ एकरा के सगरी परिवार एक साथ बइठ के देख सकेला.
निर्देशक बाली बतवले कि ई फिल्म लोग के हंसइबो करी आ अपना बेहतरीन कहानी का दम पर लोग के मनोरंजनो करी. साथही जबरदस्त एक्शनो रहे वाला बा. फिल्म के नायक विराज भट्ट के कहना रहे कि उनुकर भूमिका फिल्म मर्दे के भूमिका से बहुते अलग बा. संजय पाण्डे कहलन कि ढेर दिन से सोचत रहनी कि बाली का निर्देशन में काम करे के मौका मिलो से मिल गइल.
‘मर्द तांगेवाला’ के कहानीओ बाली के लिखल हवे आ पटकथा अउर संवाद मनोज पांडे के. कैमरामैन हउवन जहांगीर सैयद, कला निर्देशक अवधेश, मारधाड़ इकबाल भाई. मुख्य सितारा हउवें विराज भट्ट, काजल राघवानी, अंजना सिंह, दीपक भाटिया, विक्रम थापा, किट्टू, शमीम खान, अक्षता, गोपाल राय, प्रमोद गोस्वामी, अप्पू राजा, जयवीर, अरविन्द अउर खलनायक संजय पांडे.
ई फिलिम अगिला महीना सेट पर जाई.
(शशिकांत सिंह रंजन सिन्हा के रपट से)
(19 March)
bho_Deva bho_Deva bho_Deva bho_Deva bho_Deva bho_Deva bho_Deva bho_Deva eng_Latn